བཀྲ་ཤིས་དབང་ཕྱུག་གིས་བསམ་ན།བོད་རང་སྐྱོང་ས་ཁུལ་གྱི་མི་དམངས་སྲིད་གཞུང་གིས་བོད་སྐད་ཡིག་གི་ཐོབ་ཐང་ལ་ཁག་ཐེག་དང་རྒྱབ་སྐྱོར་མི་བྱེད་པའི་གནས་ཚུལ་ནི་ཁྲིམས་དང་རྒྱལ་ཁབ་ཀྱི་སྲིད་བྱུས་དང་རྒྱབ་འགལ་དུ་སོང་བར་འདོད།དེའི་རྒྱུ་མཚན་གྱིས་ཁོང་གིས་ཁྲིམས་འགལ་གྱི་གནས་ཚུལ་འདི་དག་རྒྱལ་སྲིད་སྤྱི་ཁྱབ་ཁང་དང་ཆེས་མཐོ་མི་དམངས་ཁྲིམས་ཁང་།ཀྲུང་དབྱང་བརྙན་འཕྲིན་ཁང་བཅས་ལ་ཞུ་གཏུག་བྱས་པར་སོང་ཡང་།ལས་ཁུངས་དེ་དག་གིས་ཁོང་སྣང་མེད་དུ་བཞག་སྟེ་སྣེ་ལེན་ཡེ་ནས་མ་བྱས།དེ་ནས་ཁོ་རང་ཐབས་ཟད་འུ་ཐུག་ནས་བོད་ཁུལ་གྱི་ས་གནས་སྲིད་གཞུང་གིས་བོད་སྐད་ཡིག་ལ་དོ་སྣང་མི་བྱེད་པའི་དངོས་ཡོད་གནས་ཚུལ་ཨ་ཪིའི་ཉིག་ཡོག་དུས་བབ་ཀྱི་གསར་འགོད་པ་བརྒྱུད་ནས་བརྙན་ཐུང་བཟོས་ཏེ་འཛམ་གླིང་ལ་བསྒྲགས།ཡུལ་ཤུལ་མི་དམངས་སྲིད་གཞུང་གིས་ཁོང་གིས་བདེན་པ་སུན་འབྱིན་བྱས་པའི་སྡུག་ཡུས་མ་ཐེག་པར་བཀྲ་ཤིས་དབང་ཕྱུག་འཕྲལ་དུ་བཙོན་ལ་བཅུག